Publication: Magyar Közlöny
Issue: MK-1999-21 (Year: 1999, Number: 21)
Era: 1990-2004
Section: 
Paragraph Index: 29

5. Cikk Bármely minősített információnak a Magyar Köztársaság Kormánya és a NATO közötti cseréje előtt a felelős biztonsági hatóságoknak kölcsönösen meg kell győződniük arról, hogy a fogadó Fél felkészült az átvételre kerülő információnak az átadó által megkövetelt védelmére. A fentiek hiteléül a fent említett meghatalmazottak aláírták jelen Megállapodást. Készült Brüsszelben, 1994. július 5-én, két példányban, angol és francia nyelven, mindkét szöveg egyaránt hiteles. A Magyar Köztársaság Az Észak-atlanti Szerződés Kormánya részéről: Szervezete részéről: Granasztói György s. k. Dr. Mandfred Wörner s. k. Ügyvezetési Szabályzat A Magyar Köztársaság Kormánya, amelyet Granasztói György őexcellenciája — nagykövet — a NATO Központ mellé rendelt állandó összekötő képvisel Tekintettel arra, hogy az Észak-atlanti Együttműködési Tanács/Partnerség a Békéért szervezetének tevékenysége keretében az Észak-atlanti Tanács meghívja a társult országokat a politikai és a katonai testületekben való részvételre a NATO Központjában, valamint egy külön Partnerségi Egyeztető Egységbe Mons-nál; és Tekintettel arra, hogy az Észak-atlanti Tanács kérte, hogy a társult államok vállaljanak kötelezettséget arra, hogy a NATO által kínált eszközöket nem használják fel a partnerség alapjául szolgáló elvekkel össze nem egyeztető és/vagy a Szövetség tagországaira hátrányos tevékenységéhez, ezennel kijelenti a kötelezettség elvállalását. 1999/21. szám Fentiek hiteléül alulírott meghatalmazott a Magyar Köztársaság Kormánya nevében kézjegyével látta el a jelen Ügyvezetési Szabályzatot. Készült Brüsszelben, 1994. július 5-én, két példányban, angol és francia nyelven, mindkét szövege egyaránt hiteles. A Magyar Köztársaság Kormánya részéről: Granasztói György s. k.”

Source: https://magyarkozlony.hu/hivatalos-lapok/e290506a1c1d9e98e6c3e5c0ded103fe91610196/dokumentumok/babc89bb42685013020d33bbcf2b658a35ab80b5/letoltes